# Bous a la mar

Els bous a la mar són una festa taurina que se celebra en el port o a la platja de diverses poblacions, entre elles, Xàbia, Dénia i Benicarló al País Valencià. Es tracta d'una variant dels bous al carrer celebrada a la costa, i on els participants es llancen a l'aigua per evitar les seues embestides, o intenten fer que el bou caiga. Anteriorment, també es realitzaven a L'Ampolla i Les Cases d'Alcanar (Alcanar) a Catalunya.
Segons el Partit Animalista Amb el Medi Ambient els animals pateixen estrès i es habitual que morin tant d'infarts com d'ofegaments en aquesta festivitat. També per motius animalistes, a Dènia, les organitzacions AnimaNaturalis i CAS International varen documentar el que aquestes entitats consideren "maltractament animal".

## Xàbia

Els bous a la mar es poden disfrutar durant la primera setmana de setembre com a acte festiu en el marc de les festes en Honor a la Mare de Déu del Loreto. Junt al recinte dels bous s'instal·la el típic "Baret dels Bous", bar a l'exterior on acudeix gran nombre de veïns i visitants.

## Dénia

Els «bous a la mar» es van celebrar a Dénia per primera vegada l'any 1926. En un principi se'n feien per Sant Pere, tot i que després es desplaçaren a la Santíssima Sang. La primera data significativa fou el 1944, on segons l'arxiu municipal de Dénia hi hagué una setmana d'actuacions. La plaça rectangular on se celebrava es dreçava amb troncs i taulons de fusta que s'amarraven amb sogalls d'una força sòlida i segura. Més tard van fer la típica "entrà" pel carrer Pare Pere avall fins a arribar a la plaça de bous. Des del 1993 són Festa d'Interés Turístic Nacional.

## Benicarló

Benicarló, al Baix Maestrat, també té una àmplia tradició de bous a la mar, tot convertint-se en un dels referents de les Festes patronals en honor de Sant Bartomeu, cap a finals d'agost. A Benicarló, en no tindre plaça de bous, el recinte taurí té lloc a l'esplanada del port on, en forma de quadrat, tres vores són per a les penyes i la quarta és la mar, descoberta, de manera que tant els participants com els bous poden caure a l'aigua. Allà es disposa de barques i rampes per ajudar que no hi haja cap incident.

## L'Ampolla i Les Cases d'Alcanar

Fins al 2015, a L'Ampolla (Baix Ebre) també es celebrava "Bous a la mar" a finals de juny.
També es celebrava a les Cases d'Alcanar, al municipi d'Alcanar (Montsià), des de la dècada dels anys 70 durant la Festa Major, a mitjans d'agost.
Després de realitzar sendes denuncies, l'entitat animalista Actyma va aconseguir que la Generalitat de Catalunya obrís expedients sancionadors a tots dos municipis.

## Referències

* ↑ «Còpia arxivada». L'inmaterial [Consulta: 30 octubre 2021]. Arxivat 2020-03-27 a Wayback Machine. «Còpia arxivada». Arxivat de l'original el 2020-03-27. [Consulta: 30 octubre 2021].
* ↑ «Els bous a la mar. Dènia, Xàbia i Moraira». [Consulta: 27 març 2020]. Arxivat 2020-03-27 a Wayback Machine.
* ↑ «El ‘bou a la mar’, gran atractivo en Benicarló». El periódico mediterráneo [Consulta: 27 març 2020]. Arxivat 2020-12-03 a Wayback Machine.
* ↑ «Los «bous a la mar» de Denia, fiesta de Interés Turístico Nacional desde 1993». ABC [Consulta: 27 març 2020]. Arxivat 2023-03-08 a Wayback Machine.
* 1 2 «Els bous a la mar la tercera modalitat més discutida». Arxivat de l'original el 2024-02-23. [Consulta: 3 juny 2024].
* 1 2 3 4 Documentan el "maltrato animal" de los 'bous a la mar' de Dénia para denunciar y "retratar su brutalidad" Arxivat 2024-02-23 a Wayback Machine. (castellà)
* ↑ «Una vaca mor ofegada en els «bous al mar» de Dénia». Arxivat de l'original el 2024-02-23. [Consulta: 3 juny 2024].
* ↑ BOE. «Concesión del título de Fiesta de Interés Turístico Nacional a Els Bous a la Mar de Denia». Arxivat de l'original el 2022-08-25. [Consulta: 27 agost 2012].
* ↑ «'Bous a la mar', 20 años de Fiesta de Interés Turístico Nacional». EFE. La Verdad [Consulta: 27 març 2020]. Arxivat 2023-03-08 a Wayback Machine.
* ↑ «Los 'bous a la mar' celebran su 20 aniversario como fiesta de interés turístico nacional». Antena 3 [Consulta: 27 març 2020]. Arxivat 2023-03-08 a Wayback Machine.
* ↑ «Set anys sense bous a la mar». Arxivat de l'original el 2024-02-23. [Consulta: 3 juny 2024].
* ↑ Éxito de los animalistas contra una modalidad de 'correbous' Arxivat 2024-02-23 a Wayback Machine. (castellà)